Fabian Wilkens Solheim

Fabian Wilkens Solheim (Oslo, Norvegia, 1996ko apirilaren 10a) Norvegiako eski alpinoko eskiatzailea da. Eslalom erraldoi eta eslalom diziplinetan espezializatua dago.

Biografia 
2011ko abendutik, Solheimek FIS lasterketetan eta txapelketetan parte hartu izan du. 2013ko otsailean, Brașov-eko Europako Gazte Olinpiar Jaialdian parte hartu zuen, eta 9. postuan amaitu zuen eslalomean. Pixkanaka, diziplina teknikoetan espezializazioa sortzen joan zen. 2015eko abenduan egin zituen bere lehen agerraldiak Europako Kopan eta Nor-Am Kopan, baina ez zuen arrakasta handirik izan. 2016/2017ko neguan, aurrerapen nabarmenak egiten hasi zen. 2016ko abenduan, Norvegiako junior eslalom txapeldun izan zen, eta, bi hilabete geroago, bere lehen FIS lasterketa irabazi zuen. 2017/2018 denboraldiaren amaiera aldera, Europako Kopan ere finkatu zen. Solheimek 2018ko abenduaren 5ean irabazi zuen, lehen aldiz, Europako Kopako lasterketa bat, Funäsdalen-eko eslalom erraldoia.

Solheimek 2018ko abenduaren 8an debutatu zuen Munduko Kopan, Val-d'Isèreko eslalom erraldoian, baina erretiratu egin zen lehen txandan. 2019ko urtarrilaren 12an lortu zituen, lehen aldiz, Munduko Kopako puntuak, 22.  postua eginez Adelbodengo-ko eslalom erraldoian. Ia urtebete geroago, 2020ko urtarrilaren 11n, ordura arteko emaitzarik onena lortu zuen, 9. postua eslalom erraldoian. 2021eko Munduko Txapelketan, Cortina d'Ampezzon, urrezko domina irabazi zuen taldekako lehiaketan.

Pekineko Olinpiar Jokoetan, ez zuen parte hartu eslalom erraldoi berezian, baina, taldekako lehiaketan, brontzezko domina irabazi zuen Mina Fürst Holtmann, Timon Haugan, Thea Louise Stjernesund, Maria Therese Tviberg eta Rasmus Windingstadekin batera.

Emaitzak

Olinpiar jokoak 
 Pekin 2022: 3. talde lehiaketan

Munduko Txapelketak 
 Cortina d'Ampezzo 2021: 1. talde lehiaketan

Munduko Kopa 
 Behin lehen hamar onenen artean

Munduko Kopako balorazioak

Europako Kopa 
 2018/2019 denboraldia: 5. eslalom erraldoiaren sailkapenean
 2019/2020 denboraldia: 4. eslalom erraldoiaren sailkapenean
 5 podium, 3 garaipen barne:

Junior mailako Munduko Txapelketak 
 2017: 12. eslalom erraldoian

Emaitza gehiago 
 Norvegiako Junior Txapelketako txapel bat (eslalom 2016)
 2013ko Europako Gazteen Olinpiar Jaialdia: 9. slalomean
 2 garaipen FIS lasterketetan

Erreferentziak

Kanpo estekak 
 Fabian Wilkens Solheim Internationalen Skiverbands-n ()
 Fabian Wilkens Solheim Ski-DBn () 

Norvegiarrak
2022ko Neguko Olinpiar Jokoetako parte-hartzaileak
2022ko Neguko Olinpiar Jokoetako dominadunak
2022ko Neguko Olinpiar Jokoetako alpetar eskiatzaileak
Norvegiako eskiatzaileak